CELEX: 32015D1224(01)
Language: fi
Date: 2015-12-14 00:00:00
Title: Euroopan parlamentin puhemiehistön päätös, annettu 14 päivänä joulukuuta 2015, Euroopan parlamentin jäsenten asemaa koskevien sääntöjen soveltamisohjeiden muuttamisesta

24.12.2015   
            
            
               FI
            
            
               Euroopan unionin virallinen lehti
            
            
               C 435/6
            
         EUROOPAN PARLAMENTIN PUHEMIEHISTÖN PÄÄTÖS,
   annettu 14 päivänä joulukuuta 2015,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   (2015/C 435/03)
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 10 ja 25 artiklan,
   sekä katsoo seuraavaa:
   
               (1)
            
            
               Euroopan parlamentin jäsenten asemaa koskevien sääntöjen soveltamisohjeiden (2) (jäljempänä ’soveltamisohjeet’) 69 artiklan 2 kohdan mukaisesti kyseisten soveltamisohjeiden 33 artiklan 4 kohdassa tarkoitettu jäsenten henkilökohtaisista avustajista maksettavien kulujen enimmäismäärä indeksoidaan tarvittaessa vuosittain käyttäen perusteena tietoja, jotka on laadittu Euroopan unionin virkamiehiin sovellettavista henkilöstösäännöistä annetun neuvoston asetuksen (ETY, Euratom, EHTY) N:o 259/68 (3) 65 artiklan mukaisesti.
            
         
               (2)
            
            
               Euroopan komissio on vahvistanut vuoden 2015 mukautusprosentin 2,4 prosentiksi. Tämän johdosta maksettavien avustajakulujen kuukausittainen enimmäismäärä olisi korotettava 21 892 euroon 1 päivästä heinäkuuta 2015. Puhemiehistön 26. lokakuuta 2015 tekemän päätöksen (4) mukaisesti tämä määrä korotetaan 23 392 euroon 1 päivästä tammikuuta 2016.
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan soveltamisohjeiden 33 artiklan 4 kohta seuraavasti:
   
      ”4.   Jäljempänä 34 artiklassa tarkoitetuista avustajista aiheutuvia kuluja korvataan enintään 21 892 euroa kuukaudessa 1 päivän heinäkuuta 2015 ja 31 päivän joulukuuta 2015 välisenä aikana. Tämä määrä on 23 392 euroa 1. tammikuuta 2016 alkaen.”
   
   2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Tätä päätöstä sovelletaan 1 päivästä heinäkuuta 2015.
   
      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).
   
      (2)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).
   
      (3)  EYVL L 56, 4.3.1968, s. 1.
   
      (4)  Euroopan parlamentin jäsenten asemaa koskevien sääntöjen soveltamisohjeiden muuttamisesta 26. lokakuuta 2015 tehty Euroopan parlamentin puhemiehistön päätös (EUVL C 397, 28.11.2015, s. 2).